stanford-oval/wikipedia huggingface dataset:
ביה (סדרת טלוויזיה)
עלילה

העלילה מתמקדת בבִּיַה (איזבלה סוזה), נערה שאוהבת לצייר. כשהייתה ילדה ביה אהבה מוזיקה ותמכה באחותה הלנה (גבריאלה די גרצ'קו) שהייתה זמרת ומוזיקאית, אבל הלנה נהרגה בתאונת דרכים, מה שגרם לביה הרבה סבל במשך שנים רבות. אבל אחרי זמן רב ובתמיכת חבריה ביה עומדת לחזור לעולם המוזיקה בשביל להמשיך את המורשת של אחותה הלנה.
שחקנים > שחקנים משניים

צ'ארלי (סבאסטיאן סינוט) - אחד מדיירי מעון קונסט, משחק כדורסל.
מילו (סנטיאגו סאפג) - אחד מדיירי מעון קונסט, לומד סגנון אופנה.
הוגו "בית האינדי"  (סיימון טוביאס) - אחד מדיירי מעון קונסט, אוהב לרקוד.
לוסיה גוטיירס (מיראלה פאז'רט) - אמו של מנואל ואהובתו לשעבר של אנטוניו. (עונה 1, משנית עונה 2)
חסמין קרבחאל (קטיה מרטינז) - ממייסדי FUNDOM. (עונה 1)
פלורנסיה (אנה קרולינה ולסגנה) - הפסיכולוגית של סלסטה. (עונה 1)
מרסלו (פקונדו גמבנדה)- חברו של ויקטור וחבר MoonDust לשעבר, שעזב לפני התאונה.
סולדד (ניקול לואיס)- ילדה שמתחילה להתגורר בבית המגורים של קונסט ומתעניינת בטיאגו. למעשה, היא עובדת אצל אלאנה, אמו החורגת של טיאגו, שמתכוונת לקחת ממנו את מגוריו.
אוליביה (קסימנה פלומינו)- אנה/הלנה שלחה אותה כדי שתיקח את המטפחת שנפלה לה בסייבר גולד מביה שמצאה אותה על הרצפה בחדר ה-VIP. (עונה 1)
אומה (ניירה מריאל)- האקרית מומחית שנשכרה על ידי מרקוס גולדן כדי לפרוץ את רשת FUNDOM. (אורחת עונה 1, משנית עונה 2)
דלפינה "דלפי" אלזמנדי - היא מחליפה את חסמין בהיעדרה מ-FUNDOM ועוזרת לחברים. (מלנה רטנר) (עונה 2)
שחקנים > אורחים

מריה חוסה גרזון (פוצ'ה) בתפקיד עצמה
דניאלה קאל בתפקיד עצמה
סבסטיאן וילאלובוס בתפקיד עצמו - ממייסדי FUNDOM (עונה 1)
קווין רוברטו (קבשו) בתפקיד עצמו - ממייסדי FUNDOM (עונה 1 משני עונה 2)
פאסו רודריגז קאסל בתפקיד עצמה (עונה 1)
קוני איסלה בתפקיד עצמה (עונה 1)
ג'יאן פאבלו "ג'יאן פא" בתפקיד עצמו (עונה 1)
אגוסטין ברנסקוני בתפקיד עצמו (עונה 2)
מקסי אספינדולה בתפקיד עצמו (עונה 2)
מריו רויץ בתפקיד עצמו (עונה 1)
קלרה מארס בתפקיד עצמה (עונה 2)
פרקים > סקירת הסדרה

| עונה | עונה | מספר פרקים | מספר פרקים | תקופת שידור מקוריתארגנטינה> שידור ראשון | תקופת שידור מקוריתארגנטינה> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- | --- |
|  | 1 | 60 | 20 | 24 ביוני 2019 | 19 ביולי 2019 | 3 בנובמבר 2019 | 28 בנובמבר 2019 |
|  | 1 | 60 | 20 | 19 באוגוסט 2019 | 13 בספטמבר 2019 | 1 בדצמבר 2019 | 26 בדצמבר 2019 |
|  | 1 | 60 | 20 | 14 באוקטובר 2019 | 8 בנובמבר 2019 | 29 בדצמבר 2019 | 23 בינואר 2020 |
|  | 2 | 60 | 60 | 16 במרץ 2020 | 24 ביולי 2020 | 5 ביולי 2020 | 24 בספטמבר 2020 |
הפקה

צילומי הסדרה אושרו ב-17 באוגוסט 2018. היא הופקה על ידי החברות פגסה ונון סטופ עבור ערוץ דיסני אמריקה הלטינית ומבוצעת בשיתוף פעולה עם ערוץ דיסני באירופה במזרח התיכון ובאפריקה. בבימויים של חורחה בכרה ודניאל דה פליפו. צוות השחקנים של העונה הראשונה הוכרז ב-23 באוגוסט 2018.
באוקטובר 2019 הסדרה חודשה לעונה שנייה.
קידום

הטריילר הראשון של הסדרה פורסם ב-24 במרץ 2019 בחשבון היוטיוב הרשמי של ערוץ דיסני באמריקה הלטינית. ב-27 במרץ עלו שני טריילרים לסדרה בחשבון האינסטגרם של הסדרה.
מוזיקה

הקליפ הראשון שכותרתו "Así yo soy" (ככה אני) הועלה לאינטרנט ב-4 באפריל 2019.
האלבום הראשון של הסדרה "Así yo soy" יצא לאור ב-18 ביוני 2019.
הערות שוליים

↑  Gustavo Cheluje (24 ביוני 2019). "Série "Bia", da Disney, estreia com interatividade pelas redes sociais" (בפורטוגזית). GazetaOnline. נבדק ב-25 ביוני 2019. {{cite web}}:  (עזרה)
↑  ביום ראשון זה מתחיל! בעמוד האינטסגרם של ערוץ דיסני ישראל
↑  שי שגב, חדש בטלוויזיה: יום ראשון, 05 ביולי 2020, באתר ג'ירפה, 4 ביולי 2020
↑  "Serie 'Bia' tendrá segunda temporada". El Diario NTR (בספרדית). נבדק ב-10 באוקטובר 2019. {{cite web}}:  (עזרה)
| --- | --- |
בקרת זהויות :  NKC: unn20211113622
סקיילר קולפקס

סקיילר קולפקס הבן (באנגלית: Schuyler Colfax, Jr.;‏
23 במרץ 1823 – 13 בינואר 1885) היה סגן נשיא ארצות הברית תחת כהונתו של הנשיא יוליסס גרנט. קודם לכהונתו היה יו"ר בית הנבחרים (1863 – 1869), כנציגה של אינדיאנה.
חייו

קולפקס נולד בניו יורק שבמדינת ניו יורק. אביו נפטר טרם לידתו והוא נקרא על שמו. אמו נישאה בשנית ובגיל 13 עברה המשפחה, עם אביו החורג, להתגורר באינדיאנה. בגיל צעיר הוא החל לכתוב לעיתון "ניו יורק טריביון" בנוגע להתנהלות הפוליטית של אינדיאנה. במקביל הוא החל לערוך את העיתון "South Bend Free Press”, התומך במפלגה הוויגית וצבר כוח פוליטי במוסדות המפלגה. בשנת 1845 קנה קולפקס את העיתון ושינה את שמו ל - "St. Joseph Valley Register".
בשנת 1848 נבחר קולפקס לוועידת המפלגה הוויגית, בשנת 1849 כציר לוועידה החוקתית של אינדיאנה ובשנת 1850 לוועידה החוקתית הלאומית. בשנה זו הוא התמודד לראשונה, ללא הצלחה, לבית הנבחרים. בחירתו אירעה בשנת 1854, לאור התנגדותו לחוק קנזס נברסקה, אך לאחר בחירתו התפרקה המפלגה הוויגית וקולפקס הצטרף למפלגה הרפובליקנית. לאור התחזקותה של המפלגה הרפובליקנית בשנת 1856 והפיכתה למפלגת רוב, קולפקס מונה מטעמה ליו"ר הוועדה לענייני דואר. כחבר בית הנבחרים הוא היה מתנגד חריף לעבדות. בשנת 1862 הוא נבחר ליו"ר בית הנבחרים ובמהלך כהונתו אושר התיקון ה-13 לחוקת ארצות הברית ובו נקבע ביטול העבדות.
קולפקס התמודד לתפקיד סגן נשיא ארצות הברית בשנת 1868, יחד עם מועמד המפלגה הרפובליקנית יוליסס גרנט. כהונתו נמשכה בין השנים 1869 – 1873, לאחריה הוא כשל בהתמודדות מחודשת על התפקיד. בשלהי כהונתו נקשר שמו בפרשת שחיתות, כפי שנקשרה עם חברי קונגרס נוספים, בקבלתו מניות של חברת רכבות ובנייה.
אחרי כהונתו היה קולפקס מרצה מבוקש ברחבי ארצות הברית. הוא נפטר מהתקף לב במינסוטה, במהלך נסיעה, והובא לקבורה באינדיאנה. הוא הותיר אחריו את אשתו השנייה אלן, אחייניתו של הסנאטור בנג'מין פרנקלין וייד, לה נישא אחרי בחירתו לסגן נשיא, ואת בנם, סקיילר קולפקס השלישי.
פול אנד בר

| --- | --- |
סמל החברה

 נתונים כלליים
 תקופת הפעילות:  1991, ספרד ספרד – הווה
 חברת אם:  קבוצת אינדיטקס 
 מיקום המטה:  ארטייקסו 
 ענפי תעשייה:  קמעונאות 
 עובדים:  12,501 
  
 www.pullandbear.com
 
פול אנד בר (באנגלית: Pull and Bear) היא רשת חנויות אופנה ספרדית לקהל צעיר. שייכת לקבוצת "אינדיטקס".
הרשת מוכרת מגוון רחב של בגדים, נעליים, תכשיטים, תיקים ולאחרונה גם מוצרי איפור ובישום.
היסטוריה

רשת החנויות הוצגה לראשונה בשנת 1991 על ידי קבוצת אינדטקסט. בשנת 1992, בתחילת דרכה, פעלה הרשת בפורטוגל בלבד, ולאחר מכן גם ביוון ומלטה. בשנת 1998 הציגה את קו ה-XDYE המציע מראה ספורטיבי והיי-טקי המקושר לאייקוני הנוער של המאה ה-21.
הרשת פועלת כיום בארצות רבות מסביב לעולם.
ליגת קט-סל

| --- | --- |
 שם מלא:  ליגת הקט-סל
 תחום:  כדורסל
 ארגון:  איגוד הכדורסל הישראלי
 מדינות:  ישראל
 תקופת הפעילות:  1980–הווה (כ־44 שנים)
 
ליגת קט-סל היא ליגת כדורסל לתלמידי כיתות ה'-ו' בישראל. הליגה מהווה את החוליה השנייה בשרשרת התפתחות הכדורסלן בישראל: בית ספר לכדורסל, קט־סל, ילדים, נערים, נוער, בוגרים. מטרת הליגה היא להקל על הילדים ללמוד את רזי הכדורסל באמצעות תנאים המתאימים לגילם.
היסטוריה

מקורה של ליגת הקט-סל בארצות הברית בשנת 1950, שנקראה "Mini-Basket". לאורך השנים התפתח המשחק בעולם וכן נערכו אליפויות מיוחדות.
בישראל הפעיל מרכז הפועל ליגות קט סל אזוריות ואליפות ארצית החל ב-1969. גם מרכז מכבי הפעיל קט סל החל מתחילת שנות השבעים . בשנת 1981 אימץ איגוד הכדורסל הישראלי את הרעיון והוקמו ליגה מסודרת. נכון ל-2021 הליגה מחולקת ל-62 מחוזות לבנים ו-14 מחוזות לבנות. בכל מחוז ישנן 8–9 קבוצות. בנוסף לכך קיימות מספר קבוצות מעורבות (בנים ובנות). המשחקים נערכים כל שבועיים.
בשנת 2013 עלתה יוזמה להקים ליגת קט-סל מעורבת לבנים ובנות. הרקע ליוזמה הייתה תקרית במהלכה סירב מאמן קבוצת הילדים של אליצור רעננה לשחק מול אלפי מנשה כיוון שבסגל של היריבה משחקת ילדה.
חוקי הליגה

חוקי המשחק בליגה שונים מכדורסל בגילאים המבוגרים יותר. ההתמודדות היא בקבוצות של ארבעה שחקנים מול ארבעה (אצל הבנות) וחמישה מול חמישה (אצל הבנים) והמשחק נחלק לחמישה חלקים בני שמונה דקות כל אחד (סה"כ 40 דקות). בנוסף לכך, כל שחקן רשאי לשחק בשלושה חלקים בלבד (מתוך חמישה), זאת כדי למנוע אפשרות שכבר בגיל צעיר ייווצרו מעמדות והיררכיות ברורות בקבוצה. כן, כל שחקן מתוך ה־15 שנרשמו בטופס המשחק חייב לשחק לפחות בחלק אחד מתוך החמישה.
שינויים נוספים הם שגובה הסל נמוך משמעותית – 2.60 מ' (לעומת 3.05 מ' בגילים המבוגרים יותר), וכדור המשחק במשקל של עד 450 גרם ("כדור 5") במקום כדור במשקל של עד 620 גרם ("כדור 7") שבו נעשה שימוש מליגת הנערים והלאה.
הערות שוליים

↑  רועי גלדסטון, ‏יוזמה נגד הדרת בנות: ליגת קט-סל מעורבת, באתר ערוץ הספורט, 14 בפברואר 2013
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ליגת הקט סל הראשונה בארץ נפתחה במסגרת מרכז הפועל בלבד ב-1970
מד לחץ דם

מד לחץ דם כספית
מד לחץ דם אנרואידי
מד לחץ דם דיגיטלי המראה תוצאה תקינה של 126/70
מד לחץ דם או ספיגמומנומטר (sphygmomanometer, מקור המילה ביוונית "ספיגמוס", sphygmus, שמשמעותה דופק, ובמונח המדעי "מנומטר", manometer, שמציין מד לחץ) הוא מכשיר המשמש למדידת לחץ הדם בעורקי האדם. ישנם סוגים שונים של מדי לחץ דם, הנחלקים למדים אנלוגיים ומדים דיגיטליים.
תוצאת מדידת לחץ הדם ניתנת בזוג מספרים המסמלים לחץ, בדרך כלל ביחידות של מילימטרים של כספית. המספר הגבוה מציין את הלחץ הסיסטולי (נוצר בזמן התכווצות שריר הלב) והמספר הנמוך מציין את הלחץ הדיאסטולי (הלחץ בזמן מנוחת שריר הלב בין שתי פעימות). הערכים התקינים המקובלים ללחץ דם הם 120 מ"מ כספית לחץ סיסטולי ו-80 מ"מ כספית לחץ דיאסטולי, אך הם תלויים בגיל ובמצב הנבדק.
היסטוריה

מד לחץ הדם הראשון הומצא בשנת 1711 על ידי כומר אנגלי בשם סטיבן היילס (Stephen Hales). היילס החדיר צינורית זכוכית לסוס, הקיז את דמו החוצה למבחנה, בחן את כמות הדם שיצאה ואת העלייה בגובה נוזל הדם בין פעימה אחת לשנייה. שיטה זו הייתה פולשנית, ולכן לא נוסתה על בני אדם. בשנת 1855, פיזיקאי גרמני בשם קארל וון וירורדט (Karl Von Vierordt) מדד לחץ דם לראשונה שלא באמצעות חדירה ישירה לכלי הדם, אלא חיצונית על ידי הפעלת לחץ זמני על עורק לשם העלמת הדופק. עם זאת, המכשיר היה גדול ומסורבל (בגובה של 168 סנטימטרים) והפיק מדידות לא עקביות. מכאן ואילך בוצעו שיפורים רבים באמצעי המדידה החיצוניים עד לקבלת המכשירים המוכרים לנו כיום.
אופן הפעולה

נתאר כיצד נמדד לחץ הדם במד אנלוגי. מד לחץ דם מורכב משרוול מתנפח המולבש לרוב על זרוע האדם הנבדק, אל השרוול מחובר צינור גמיש (לרוב העשוי מגומי) המוביל אל אמצעי המדידה (מד הלחץ). לאחר הנחת השרוול מנפחים אותו באמצעות כדור לחיץ. מנפחים את השרוול המהווה חסם עורקים זמני באוויר דחוס עד שחשים שהדם מפסיק לזרום בעורק, כלומר, מפסיקים לחוש דופק בגפה. לאחר מכן, משחררים את הלחץ באיטיות על ידי פתיחת המסתם בכדור הלחיץ, תוך כדי האזנה בעזרת מסכת (סטתוסקופ) אחר חידוש זרימת הדם בעורק.
כאשר הלחץ בשקית משתווה ללחץ הדם בעורק, תחודש זרימת הדם לגפה באופן סילוני ולא רציף. רחשי תהליך זה שנשמעים בסטתוסקופ נקראים "קולות קורוטקוף" (Korotkoff Sounds). הקול הראשון שבוקע מהווה נקודת ציון לקביעת הלחץ הסיסטולי באמצעות מד הלחץ. ממשיכים לשחרר בהדרגה את הלחץ בשרוול, עד שלחץ הדם בעורק משתווה ללחץ השרוול המנופח, זרימת הדם הופכת סדירה והדופק הנשמע בסטתוסקופ נעלם. בנקודה זו נקבע את ערך הלחץ הדיאסטולי. על פי רוב, שרוול המכשיר מולבש על הזרוע, מעל המפרק. אמנם ישנם גם מכשירים המודדים את לחץ הדם בפרק כף היד או באצבע אך אלו נחשבים פחות אמינים.
נציין, כי שיטה זו אינה מדויקת לחלוטין, ויכולות להיווצר טעויות מדידה כתוצאה למשל מנוקשות של העורק, התרגשות או רגישות של הנבדק ("יתר לחץ דם של חלוק לבן"), תת-לחץ דם חמור (במיוחד במכשיר דיגיטלי) ועוד. במידה ודרושה מדידה רציפה, לדוגמה במעקב על חולה בטיפול נמרץ, לרוב משתמשים בשיטה פולשנית במסגרתה מכניסים צנתר לעורק, אשר עוקב באופן רציף אחר לחץ הדם של המטופל.
סוגי מדי לחץ דם

קיימים מספר סוגי מדי לחץ דם:
מד לחץ דם ידני (אנלוגי) – דורש סטטוסקופ להאזנה. בדרך כלל נעשה בו שימוש על ידי אנשי מקצוע.
מד לחץ דם כספית – נחשב כמד לחץ הדם המדויק ביותר (מדד הזהב – Gold Standard). במד מסוג זה מודדים לחץ דם תוך שימוש בצינורית מדידה המכילה כספית ובדיקת גובה עמודת הנוזל לקבלת ערכי לחץ הדם. בשל הדיוק הרב של מדים מסוג זה, משתמשים בהם בדרך כלל בניסויים קליניים ובקביעת לחץ דם לאוכלוסיות בסיכון (כגון נשים בהריון).
מד לחץ דם אנרואידי (חסר נוזל) - מד מכני שנחשב בטוח יותר לשימוש ממד לחץ הדם של הכספית, אשר נחשבת רעילה. עם זאת, המד נחשב פחות מדויק ודורש בדיקות כיול בשל הרכיבים המכניים הנכללים בו.
מד לחץ דם דיגיטלי – מכשיר אלקטרוני, קל לתפעול וניתן לשימוש גם בסביבה רועשת. בניגוד למד לחץ הדם האנלוגי, מד לחץ הדם הדיגיטלי מודד את הערכים באמצעות מדידת תנודות וחישובים אלקטרוניים. הדבר מתבצע באמצעות חיישנים פיזואלקטריים, חיישן לחץ, ורכיבים אלקטרוניים הכוללים מעבד זעיר. המכשיר אינו מודד ישירות את לחץ הדם הדיאסטולי והסיסטולי, אלא משתמש בממוצע לחץ הדם ובחישובים סטטיסטיים של נתונים שהוזנו מראש. מדים מסוג זה נפוצים בשימוש ביתי בשל פשטות הפעלתם.
עקרונות חשובים במדידת לחץ דם

להלן מספר עקרונות מרכזיים בעת מדידת לחץ דם:
יש לוודא שימוש במכשיר מכויל ותקין.
יש להימנע מצריכת קפאין, ביצוע פעילות גופנית ועישון לפחות 30 דקות לפני המדידה.
בזמן המדידה וכ-5 דקות לפניה יש להקפיד על ישיבה נינוחה, כאשר שתי הרגליים על הקרקע והזרוע הנבדקת נתמכת ונמצאת בגובה הלב.
יש להסיר מהזרוע בגדים לוחצים. את השרוול יש להתאים להיקף זרוע הנבדק ולהניחה על העורק הברכיאלי שנמצא בצד הפנימי של הזרוע, בין הכתף למרפק.
יש לבצע מספר מדידות, כאשר מדידה נחשבת למדויקת במידה שהתקבלה תוצאה דומה לה במדידה עוקבת (הפרש של עד 5 מ"מ כספית).
מאחר שעלול להיות הבדל משמעותי במדידה בין שתי הידיים, יש למדוד בפעם הראשונה את לחץ הדם בשתיהן, לראות היכן מתקבלת המדידה הנמוכה יותר ומרגע זה להמשיך למדוד ביד זאת בלבד.
חשוב להתייחס בזהירות לקשר בין תוצאת המדידה למצב האדם הנבדק. למשל, היצרות בעורקים המובילים למוח עלולה לגרום לירידה בלחץ הדם בעורקי המוח יחד עם עליה בלחץ הדם שנמדד בזרוע.
ראו גם

לחץ דם
יתר לחץ דם
תת-לחץ דם
מוניטור הולטר
הולטר לחץ דם
תסמונת החלוק הלבן
הערות שוליים

↑  Understanding Blood Pressure Readings, American Heart Association
↑  Matt Soniak, How Do Blood Pressure Tests Work, And What Do Those Numbers Mean?, Mental Floss, ‏1/11/2012
↑  A short history of blood pressure measurement, O'Brien Healthworks (ארכיון)
↑  Monitoring your blood pressure at home, Blood Pressure UK
↑  דניאל בן הלוי, איך בדיוק עובד מד לחץ דם ומתי מפסיקים לשמוע את הדופק? אהוד, במדור "שאל את המומחה" באתר של מכון דוידסון לחינוך מדעי, 27 בדצמבר 2011
↑  Blood Pressure and Mercury Sphygmomanometers, ec.europa.eu, ‏2009
↑  Aneroid Sphygmomanometer: A Battle for Safer Blood Pressure Apparatus, Sphygmomanometer HQ, ‏2012-03-02 (ארכיון)
↑  N Townsend, Oscillometry, Medical Electronics, 2001
↑  Torsten Joerger, sphygmomanometer, web.archive.org, ‏2013-02-17
↑  דר' אורית קלוק, כל הדרכים מובילות ....למדידת לחץ דם, באתר המרכז הרפואי ת"א ע"ש סוראסקי (איכילוב) (ארכיון)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טרטיף

| --- | --- |

 כתיבה:  מולייר 
 סוגה:  קומדיה 
 הצגת בכורה:  1664 
 שפה:  צרפתית 
 
טרטיף, איור מהמאה ה-19
טרטיף (בצרפתית: Tartuffe) היא קומדיה מאת המחזאי הצרפתי מולייר, המצטיינת בסגנונה החריף והעוקצני ובביקורת הנוקבת שבה על אנשי הדת והכנסייה, ונחשבת לאחת המעולות שביצירותיו. הדעות חלוקות אם יש ב"טרטיף" ביקורת על נוכלים במסווה של קנאות דתית בפרט או שמא יש בו ביקורת על הדת עצמה. דמותו של טרטיף עצמו הפכה זה מכבר שם נרדף לצבוע ונוכל. המחזה הועלה לראשונה על הבמה במלואו ב־1667.
העלאת המחזה

המחזה עורר את חמתם של הכמורה והחוגים הדתיים בצרפת שראו במולייר כופר ואסרו על הצגתו של "טרטיף" בציבור. תקופה מסוימת היה המחזה מועלה בהופעות פרטיות בגרסאות מקוצרות עד שלבסוף הועלה באופן מלא ובפני קהל צופים גדול ב־5 באוגוסט 1667, דבר שרק הגביר את חמת הכנסייה. אחרי שנתיים של התפלמסות חריפה שהתנהלה בין מולייר ואנשי הדת, התערב בעניין המלך לואי ה-14 והמחזה הועלה שנית ב־5 בפברואר 1669, לאחר שהסוף הרע הוחלף בסוף טוב, המציג את המלך כמי שמציל את המצב ומעניש את האשמים. מאז ועד היום המחזה מוצג ואהוב והוא ידוע מאוד.
המחזה בעברית

המחזה תורגם לעברית לראשונה על ידי נחמן רוזנקרנץ ב-1901, ומאוחר יותר בידי נתן אלתרמן והועלה פעמים רבות בתיאטראות בישראל.
בשנת 1932 בתיאטרון הבימה בתרגום של אברהם שלונסקי בבימוי יהושע ברטונוב ואברהם ברץ.
בשנת 1950 בתיאטרון הקאמרי בתרגום של חיים חפר ויוסף מילוא בבימוי מילוא.
בשנת 1970 בתיאטרון חיפה, בבימוי ג'ילברטו טופאנו, בתפקיד טרטיף עודד קוטלר.
בשנת 1974 בבימויה ובתרגומה של עדנה שביט, בתיאטרון באר שבע בתפקיד טרטיף דב רייזר.
תרגום נוסף הוא של יהושע סובול, בגרסה שהובלעו בה רמיזות טקסטואליות וחזותיות ליחסי דת-מדינה בישראל, עלה לראשונה בתיאטרון חיפה בשנת 1985 והועלה פעמיים בתיאטרון גשר בבימוי יבגני אריה: פעם ראשונה ב-1995, עם ישראל דמידוב בתפקיד טרטיף, ופעם שנייה ב-2009, עם אלכסנדר סנדרוביץ' כטרטיף, בהשתתפותה של חנה לסלאו.
בשנת 1989 עלתה הפקה ב"הבימה" בתרגום אהוד מנור, בבימוי במאי אורח מגאורגיה, רוברט סטורואה.
בשנת 2001 עלה בתיאטרון הקאמרי המחזה "הרב קמע", עיבוד של שמואל הספרי על פי השלד הסיפורי של "טרטיף" שהועבר למציאות ישראלית. איש הדת הנלעג והצבוע טרטיף נהפך בגרסה זו ל"רב קמע".
בשנת 2014 המחזה עלה בתיאטרון בית ליסין בתרגום מחורז וממושקל של אלי ביז'אווי, תרגום שזכה בפרס קרן רבינוביץ' לתרגום מחזות על שם עדה בן נחום לשנת 2014 ולימים ראה אור בהוצאות "לוקוס". בבימויו של אודי בן-משה ובכיכובם של ששון גבאי כאורגון ומיה דגן כדורין.
בפסטיבל ישראל, אביב 2014, עלתה הפקה של הבמאי לבאן צולדזה, המנהל האמנותי של התיאטרון הלאומי בטביליסי.
בשנת 2024 בתיאטרון הקאמרי, בתרגומו של אלי ביז'אווי ובבימויה של רוני ברודצקי, עם דרור קרן כאורגון ונדב נייטס כטרטיף.
הדמויות

אורְגון - אבי המשפחה
אלמיר - אשתו השנייה
מאדאם פֶּרְנל - אמו של אורגון
דאמיס - בנו של אורגון
מריאן - ביתו של אורגון, מאורסת לולר
וַאלֶר - מאורס למריאן
קליאנט - אחיה של אלמיר
טרטיף - נוכל במסווה של איש דת
פיליפוט - משרתת של מדם פרנל
דוֹרין - משרתת
מסיה לויאל - קצין הוצאה לפועל
קצין משטרה
עלילה

טרטיף, איש דת נוכל וצבוע מצליח להשיג דריסת רגל בביתה של משפחה נכבדת. אורגון אבי המשפחה (אותו גילם מולייר) ואימו הזקנה מאדאם פרנל מאמינים להעמדות הפנים שלו, מעריצים אותו ובטוחים שהוא אכן איש אדוק שכולו טוב לב וחסד. האמון של אורגון בטרטיף כה חזק, עד שמריאן, בתו, נדרשת על ידו להתחתן עם טרטיף במקום עם אהובה, ואלר. אלמיר, אשתו של אורגון, דאמיס בנו, דורין המשרתת ושאר בני המשפחה מבינים שמדובר בנוכל ומנסים להאיר את עיניהם, אולם מאמציהם אינם מועילים להם.
לבסוף מוצאת אלמיר כיצד לחשוף בפני אורגון בעלה את פרצופו האמיתי של טרטיף: היא מחביאה את בעלה מתחת לשולחן מכוסה במפה, מורה לו לשמור על שקט ומזמנת את טרטיף למקום. אורגון הנדהם רואה כיצד טרטיף מחזר בלהט אחרי אשתו ומבין שמדובר בנוכל, אך מאוחר מדי: אורגון העריץ את טרטיף וראה בו את ידידו הטוב ביותר ולכן העניק לו מסמכים חשובים בהם טרטיף משתמש כעת כדי לקבל בעלות מלאה על הבית ולפנות משם את אורגון ואת משפחתו. המשפחה כולה מצויה בחרדה עד שמתברר כי המלך שומר אמונים לאורגון ששירת אותו בעבר, וכך מופיעים לבסוף חיילי המלך ועוצרים את טרטיף הרשע כראוי לו. המחזה מסתיים במשתה מפואר, בו נערכת גם החתונה של מריאן וואלר.
הערות שוליים

1 2  טרטיף (תכניה), באתר התיאטרון הקאמרי, ‏19.4.2024
↑  י. מ. ניימן, "טרטיף" בתיאטרון הקאמרי, דבר, 29 בדצמבר 1950
חיים גמזו, הצגת "טרטיף ־ב"תיאטרון קאמרי", הארץ, 22 בדצמבר 1950
יצחק הירשברג, "טרטיף" / בתיאטרון הקמרי, קול העם, 12 בינואר 1951
↑  העונה העשירית בתיאטרון חיפה - בהצגת "טרטיף", דבר, 6 באוגוסט 1970
נחמן בן עמי, עד אמצע הסולם - טרטיף בתיאטרון חיפה, מעריב, 24 באוגוסט 1970
↑  חוה נובק, אחרי בכורה - טרטיף רוקד צ'רלסטון, דבר, 3 במרץ 1975
↑  שוש אביגל, רק סלט פירות - 'טרטיף' - מאת מולייר, - תיאטרון חיפה, כותרת ראשית, 10 באפריל 1985
מנחם פרי, הצגה/ יד לשדיים ועין לאל שדי, חדשות, 2 באפריל 1985
↑  ציפי שוחט, בקרוב: "טרטיף" בתיאטרון גשר, באתר הארץ, 5 במאי 2009
↑  ביקורות:
מיכאל הנדלזלץ, טרטיף בתיאטרון גשר: מטורטפים כהלכה, באתר הארץ, 4 בנובמבר 2009
תמרה שרייבר, ‏מולייר, הפעם בסגנון גרוטסקי, באתר גלובס, 7 במאי 2009
↑  שוש אביגל, אמש / יפה לעין, לא אמיתי, חדשות, 29 בדצמבר 1989
שרית פוקס, אימתו ונפילתו של טרטיף, מעריב, 29 בדצמבר 1989
אמיר פלג, צביעות היא כידוע כבר לא מלה גסה, חדשות, 22 בדצמבר 1989
↑  מיכאל הנדלזלץ, המשתמש בשדים, באתר הארץ, 1 ביוני 2001
↑   מיכאל הנדלזלץ, "טרטיף": טורבן, טרבוש ועינטוז, באתר הארץ, 13 בספטמבר 2014
↑  ביקורות:
 מיכאל הנדלזלץ, למה להלביש את "טרטיף" של מולייר בשרוואל?, באתר הארץ, 15 בספטמבר 2014
מרט פרחומובסקי, עכבר העיר, טרטיף או המתחזה: משחקי שעשוע, באתר הארץ, 14 בספטמבר 2014
↑   תמר רותם, "טרטיף" עושה עלייה מטביליסי לירושלים, באתר הארץ, 10 ביוני 2014
 מיכאל הנדלזלץ, "טרטיף": מסביב למחזה, באתר הארץ, 13 ביוני 2014
↑   טליה בנון צור, רוני ברודצקי רוצה שאנשים ששונאים תיאטרון יבואו להצגות שלה, באתר הארץ, 5 בדצמבר 2024
| --- | --- |
בקרת זהויות :  NLI: 987007592591105171  PLWABN: 9810607706005606  BnF: cb11939541m (data)  GND: 4099321-8  LCCN: no2013096562  SUDOC: 027329712  VIAF: 237272417   WorldCat (עם VIAF): 237272417
ג'וניור הויילט

ג'וניור וויין הויילט (באנגלית: David Wayne Hoilett; נולד ב-5 ביוני 1990) הוא כדורגלן קנדי המשחק בעמדת החלוץ בהיברניאן.
קריירת מועדונים

הויילט נולד בקנדה להורים ממוצא ג'מייקני. הויילט התחיל לשחק בקבוצת הנערים של ברמפטון, עיר הולדתו. כאשר קבוצתו הגיע למשחק בוויילס, זכה לחשיפה והתעניינות מצד מנצ'סטר יונייטד אותה דחה לטובת בלקברן רוברס. בגיל 16 חתם על חוזה בקבוצה הבוגרת, אך לא הצליח להשיג אישור עבודה והושאל לפאדרבורן 07 מהבונדסליגה. ב-3 בפברואר 2008 ערך אתה הופעת הבכורה שלו בקבוצה הבוגרת בניצחון 2-3 נגד קיקרס אופנבאך. ב-18 במאי 2008 הבקיע את שערו היחיד במועדון במשחק הליגה נגד בורוסיה מנשנגלדבך. שנה לאחר מכן, הושאל לזנקט פאולי מהבונדסליגה השנייה עד לסיום העונה.
בינואר 2009 הגישה בלקברן בקשה חוזרת לקבלת היתר עבודה עבור הויילט, שאושרה בקיץ של אותה שנה. את הופעת הבכורה שלו בקבוצה ערך בהפסד 2-0 למנצ'סטר סיטי. במשחק לאחר מכן, פתח לראשונה בהרכב והבקיע אתת שער הבכורה שלו בקבוצה בניצחון 1-3 נגד גילינגהאם. ב-2 בדצמבר 2009 גרם לפנדל אותו כבש בני מקארת'י חברו לקבוצה במסגרת גביע הליגה האנגלי נגד צ'לסי. המשחק נגמר בתיקו 3-3, ובתום דו-קרב בעיטות עונשין, ניצחה בלקברן ועלתה לחצי הגמר כאשר הויילט הבקיע את הפנדל האחרון. ב-25 בפברואר 2010 החליט להאריך את חוזהו במועדון בשנתיים נוספות. בעונת 2011/2012 רשם את מספר הכדרורים למשחק הגבוה ביותר בפרמייר ליג.
ב-27 ביולי 2012 חתם בקווינס פארק ריינג'רס לארבע שנים, אליה הגיע בהעברה חופשית אחרי שסירב להאריך את חוזהו בבלקברן. ב-26 בספטמבר 2012 הוא הבקיע את השער הראשון שלו בקבוצה בהפסד 3-2 לרדינג.
ב-6 באוקטובר 2016 חתם בקארדיף סיטי. בעונת 2017/2018, רשם את עונת השיא שלו בקריירה בה כבש 9 שערי ליגה ו-2 שערים נוספים בגביע ובסיומה חתם על חוזה לשלוש שנים נוספות במועדון.
ב-19 באוגוסט 2021 הויילט חתם ברדינג עד לסיום העונה. השער הראשון שלו במועדון הגיע באצטדיון קרדיף סיטי ב-2 באוקטובר, השער היחיד בניצחון על קבוצתו לשעבר.
ב-14 בספטמבר 2023 הויילט חתם בוונקובר וייטקאפס מה-MLS.
ב-16 בפברואר 2024 חתם באברדין מליגת העל הסקוטית. יממה למחרת ערך את הופעת הבכורה שלו בקבוצה במשחק הליגה נגד היברניאן.
ב-6 באוגוסט 2024 חתם בהיברניאן לעונה אחת.
קריירה בינלאומית

כשהיה בן 11, שימש כקפטן נבחרת קנדה לילדים בגביע דנונה שנערך בצרפת. היה זכאי לייצג גם את ג'מייקה בזכות מוצאו של אביו. בפברואר 2011 דחה זימון לסגל נבחרת קנדה, עקב רצונו להתמקד בקריירת המשחק שלו. בינואר 2012 דחה הצעה לייצג את ג'מייקה, כיוון ששאף לייצג את אנגליה.
בספטמבר 2015 הודיע כי ייצג את קנדה. ב-13 באוקטובר 2015 ערך את הופעת הבכורה שלו בנבחרת בתיקו 1-1 נגד קנדה. ב-27 ביוני 2017 הבקיע את שער הבכורה שלו בנבחרת בהפסד 2-1 לג'מייקה במסגרת רבע גמר גביע הזהב 2017. ב-7 בספטמבר 2019 שימש כקפטן הנבחרת בניצחון 0-6 נגד קובה, בו גם כבש שלושער. ב-27 במרץ 2022 הבקיע את השער השלישי בניצחון 0-4 נגד ג'מייקה במשחק שהבטיח לנבחרתו את העלייה למונדיאל 2022 לראשונה מאז שנת 1986.
נכלל בסגל נבחרת קנדה לטורניר מונדיאל 2022.
תארים

פלייאוף העלייה לפרמייר ליג: 2014
שער החודש בפרמייר ליג מטעם ה-BBC: נובמבר 2018